Moj laskovyj i nezjnyj zver

Moj laskovyj i nezjnyj zver (originaltittel: Мой ласковый и нежный зверь) er en sovjetisk film fra 1978, regissert av Emil Loteanu.

Handling 
Historien er lagt til slutten av 1800-tallet, og foregår ved en aristokratisk eiendom i skogene i det sentrale Russland. Datteren til en skogbruker, Olga Skvortsova (spilt av Galina Belyayeva) er en vakker nitten år gammel kvinne. Tre middelaldrende menn som bor på herregården eller i området rundt, forelsker seg i henne: en 50 år gammel dyster enkemann Urbenin. En enda eldre, men ungdommelig og letthjertet, grev Karneev. Samt den staselige og kjekke, førti år gamle forskeren Kamyshev.

Olga, som ønsker å unnslippe fattigdom, velger å gifte seg med den velstående adelsmannen Urbenin -selv om hun egentlig ikke elsker ham. Men i løpet av selve bryllupsdagen flykter hun fra feiringen, og erklærer sin kjærlighet til Kamyshev - selv om hun nekter å reise sin vei sammen med ham. Kamyshev håper i all hemmelighet at han fremdeles kan overtale Olga til å være sammen med ham. Men Olga blir etter hvert elskerinne til den joviale Grev Karneev, samtidig som hennes ektemann Urbenin sakte ruinerer seg selv med alt for mye alkohol og degenererer i byen.

I løpet av en jakt og piknik bryter det løs en intens krangel mellom Olga, og den voldsomt misunnelige Kamyshev. Under noen mystiske omstendigheter blir Olga såret av et skudd. Den unge kvinnen dør noen få dager senere, på grunn av alvorlig blod-tap uten å informere etterforskerne om hvem som egentlig angrep henne. Men ekteannen hennes, Urbenin, blir politiets hovedmistenkt. Han blir snart sendt i eksil til Sibir, hvor han dør cirka fire år senere.

Skuespillere 
 Galina Belyayeva som Olga.
 Oleg Yankovsky som Kamyshev
 Kirill Lavrov som Grev Karneyev.
 Leonid Markov somUrbenin.
 Svetlana Toma som Tina.
 Grigore Grigoriu som Polychrony Arkadyevich Kalidis
 Vasili Simchich
 Olegar Fedoro.
 Vadim Vilsky som en doktor.
 Anna Petrova.
 Vladimir Matveyev.
 Valeri Sokoloverov.

Referanser

Eksterne lenker 

Sovjetiske filmer
Filmer fra 1978